เรื่องร้องเรียน: เป็นบ้านอยู่อาศัย ข้างบ้านรับงาน มีการตัดเชื่อมทาสี มีกลิ่นเหม็นเสียงดังและฝุ่นเศษเหล็กปลิว ตากผ้าหน้าบ้านก็ติด เคยบอกให้ทำในบ้าน เพราะข้างบ้านมีเด็กเล็ก แต่ก็เหมือนเดิม
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ได้ดำเนินการตจวจสอบ  บ้านเลขที่ 77/532 ซอยมรกต แขวงคลองบางพราน เขตบางบอน กทม. ขณะตรวจสอบ พบว่า มีการเจียรเหล็ก เชื่อมตะแกรงเหล็กประกอบตกแต่งบ้าน ทั้งภายในและภายนอกอาคาร ก่อให้เกิดควันและกลิ่นอาจก่อให้เกิดเหตุรำคาญกับผู้พักอาศัยบริเวณใกล้เคียง ในเบื้องต้นเจ้าพนักงานได้ออกแบบตรวจคำแนะนำของเจ้าพนักงาน (แบบ นส.1) ตาม พรบ.การสาธารณสุข พ.ศ. 2535 ให้หยุดดำเนินกิจกรรมดังกล่าวที่ก่อให้เกิดเหตุเดือดร้อนรำคาญทันทีนับตั้งแต่ได้รับหนังสือฉบับนี้ หากมีการฝ่าฝืนจะดำเนินคดีตามกฏหมายต่อไป
ความเห็นของผู้แจ้ง: ขอชื่นชมจากใจ ในการรับเรื่องและจัดการปัญหาความเดือดร้อนของประชาชนด้วยความรวดเร็ว สำเร็จด้วยดี ขอให้พระเจ้าอวยพรเจ้าหน้าที่ทุกท่านสุขภาพแข็งแรง มีความสุขนะคะ
พื้นที่: แขวงคลองบางพราน เขตบางบอน กรุงเทพมหานคร